Vita:Terhesség

message: A cikk alakulóban, fő forrása az en:Pregnancy, de igyekszem magyar forrásokat felkutatni. Orvosi ihletettségű lektorok ne kíméljenek :D üdv, Viktor vita 2009. október 7., 22:09 (CEST)
thread_title:  Terhesség - cikk 

message: Bár a köztudatban eléggé az első él, lehet jó lenne itt is cserélni várandósságra, nem annyira pejoratív értelmű. Várom a véleményeket. Ercsaba74 vita 2012. június 20., 03:25 (CEST)
Google szerint terhesség  találat, várandósság  találat, terhes , várandós  találat. Ennek alapján a terhesség bevett szó, nekem pejoratívnak se tűnik, csak azt fejezi ki, hogy a hasa nehéz ilyenkor az embernek, ami tény.
Nem túl reprezentatív minta alapján ugyan, de azt mondanám, hogy általában szóban is elterjedtebb a „terhesség”, persze ez betudható annak az általános nyelvi jelenségnek, hogy az ember nem szeret hosszabb szót használni, ha van rövidebb. Hallottam már én is kismamától olyat, hogy ő várandós, mert a gyermek nem teher (mondjuk kíváncsi vagyok, így érezte-e a 9. hónapban is, mert amikor ezt mondta, még nem is látszott rajta…) meg hallottam olyat is, hogy őt idegesíti ez az affektálás, hogy várandósság, mert a finomkodástól neki még nem lesz könnyebb kihordani a gyereket.
A sablonod egy sima navbox, áthozom, de nem ígérem, hogy mindent tudok benne magyarítani, de elkezdem. Alensha 2012. június 20., 04:00 (CEST)
replies: text: Köszönöm a véleményed, várom másokét is. A sablonnál meg, amit nem sikerül, szólj, próbáljuk együtt magyarítani. No meg reménykedem, más is besegít. Mindenképp át kellene venni a teljes sablont! Ercsaba74 vita 2012. június 20., 11:40 (CEST)
Nem vagyok otthon a témában. A cikk címe mindenképpen maradjon "terhesség". Ezen a néven ismerik többen, a "hivatalos" megnevezésekben ez szerepel (pl. terhestorna, terhességi teszt, előrehaladott terhesség, méhen kívüli terhesség, stb). A "terhesség" nem pejoratív szó. A "várandósság" ellenben finomkodó ás kevésbé elterjedt. A példaként hozott kifejezésekbe se helyettesíthető be.  Ennek ellenére a cikkben használhatod a "várandósság" szót, ha az neked szimpatikusabb. A cikk elején jelezni kell, hogy a két szó ugyanazt a fogalmat jelenti. misibacsi*üzenet 2012. június 20., 19:59 (CEST)

text: A kérdés alapja a leendő és részben már meglevő törvényi változás is lehetne. Mivel a hivatalos megnevezés is változik. A hír először 2011-ben röppent fel:  „A politikus hozzátette, hogy a szóhasználatban az eddigi "terhes" kifejezést felváltaná a "várandós", a terhességi gyermekágyi segély helyett szülési juttatást szerepeltetnek az indítványban, amiről a Fidesz-frakcióval legkésőbb a pártszövetség hajdúszoboszlói kihelyezett ülésén egyeztetnek majd.” lásd pl. itt: Várandósnak nevezné a terhes nőket a KDNP, illetve: „A kereszténydemokrata politikus erre példaként említette, hogy az előterjesztésben a terhesség helyett a várandósság szó, az abortusz tiltása helyett pedig a magzat védelme szerepel.” lásd pl. itt: A családpolitika célja a társadalom egészséges szerkezetének biztosítása. Bár a változás részleges pillanatnyilag,  hozzátenném azt is, hogy a tavaly decemberben a párom részére kiállított könyvecskén ellentétben a nagyobb gyermekekével A várandós anya gondozási könyve hivatalos megnevezés szerepel, a korábbi Terhesgondozási könyvecske (1974 - a sajátom), majd Terhesgondozási kiskönyv (1993) végül A terhes nő gondozási könyve (2001) helyett. Ugyanúgy az előző gyerekeknél kapott információs anyagok, mint pl. a „Terhesnapló”, helyett most „Várandósnapló”-t kaptunk. Figyelembe véve, hogy anno szintén a törvényes, úgymond a hivatalos megnevezés alapján terjedt el a „terhes” szó használata, pont úgy fog lassan a „várandós” szó elterjedni. Pl. a DEOEC-ban az új hirdetményeken már csak a várandós szó szerepel.  Ercsaba74 vita 2012. június 26., 02:50 (CEST)
replies: text: :az origós cikkhez fűzött kommentárok alapján én valahogy nem úgy érzem, hogy ezt nagyobb társadalmi támogatottság fogja kísérni, mint a KDNP többi ötletét… Alensha 2012. június 27., 00:33 (CEST)
Hát igen, bizonyos szóösszetételekben elég furán hangzana, pl. „nem várt várandósság”, „méhen kívüli várandósság”. (Bár nem mindenki fogékony az ilyen nüanszokra, olyat is láttam már, akinek sikerült a „ha az áldott állapot nemi erőszak következménye” szófordulatot elkövetnie, ami azért elég morbid…) A sablont már megcsináltam, csak elfelejtettem ide belinkelni . Szerintem még ki lehetne egészíteni pár dologgal, pl. a császármetszés nincs benne megemlítve, pedig elég ismert és gyakori dolog. Ezt felvetettem az enwikis vitalapján is. Alensha 2012. június 24., 12:20 (CEST)

text: Ezt: „méhen kívüli várandósság” már DEOEC ambuláns lapon láttam úgy 1 hónapja. A császármetszést mindenképp be kellene tenni. Pillanatnyilag úton vagyok, de péntektől ismét otthon, és akkor nyugodt körülmények között megnézem alaposabban az angol eredetit, majd gondoljuk át, esetleg mik a hiányosságai, és bővítsük ki. A fenti Google-kereséses leírásra reagálva, (mint holnapkészítő cégtulajdonos is) azt kell mondanom, ez nagyon hamar megváltozik, ha minden hivatalos szöveg ezután a várandósság szóval kerül fel az internetre, mivel a hivatkozó honlapok (sokan így: Ctrl+C; CTRL+V) értelemszerűen úgy is fogják átvenni. Ercsaba74 vita 2012. június 26., 02:33 (CEST)
replies: text: :látom, van pár google-találata a „méhen kívüli várandósság”-nak is (mondjuk ennek egy része szerencsére csak azért van, mert valaki háborog, hogy de hülye kifejezés ez). nézőpont kérdése, biztos van, aki az abortuszt is várja, de ahol egy tervezett baba lesz méhenkívüli, ott pont nem… szóval ebben az esetben jó lenne, ha mi kerülnénk, mert sértő. Alensha 2012. június 27., 00:42 (CEST)
thread_title:  Terhesség vs. várandósság 

message: Ha van valaki, aki ezt a sablont en:Template:Pregnancy elkészítené magyarul, össze lehetne foglalni az anyagokat. Ahol nincs magyar anyag, szívesen besegítek, több cikkem is van a témában, illetve éppen mostanság írok újakat is. (Egyúttal megjegyzem, 2005-től írok ilyen témájú cikkeket, mindenütt a várandósság szót használtam mindig. Ezért is merült fel a fönti kérdésem.) Ercsaba74 vita 2012. június 20., 03:31 (CEST)
Lji megcsinálta rendesen a sablont, most már használható. Alensha 2012. október 31., 11:04 (CET)
thread_title:  Terhesség/Várandósság Sablon